Gullgraversangen

«Gullgraversangen» er en kristen sang med tekst skrevet av den svensk-amerikanske Frelsesarmé-mannen Fred Blom (1872–1927). Sangen ble utgitt første gang i 1902 i det svensk-amerikanske Krigsropet i USA. Den svenske originaltittelen er «Gullgrävarsången». Den kalles på norsk også «En gang i fjerne vest» etter ordene i åpningslinja.

«Gullgraversangen» har særlig vært populær i Sverige, der blant annet den folkekjære Frelsesarmé-artisten Lapp-Lisa (1889–1974) framførte den. Det svenske dansebandet Sven-Ingvars brukte melodien fra «Gullgraversangen» til sin «signaturmelodi» «Min gitarr», en låt som Thore Skogman skrev teksten til og som opprinnelig ble utgitt som bakside på singelen «Fröken Fräken» i 1964.

Melodien var opprinnelig en svensk tivolivise som het Tantis serenad. Tanti var en kjent klovn i samtiden.

Fred Blom har også skrevet den kjente sangen «Som en herlig guddomskilde», ofte kalt «Perleporten», fra 1917.
«Gullgraversangen» er også spilt inn på platen Frem fra Glemselen kap.10 med Rita Engebretsen og Helge Borglund.

Teksten
En gang i fjerne vest ved Stillehavets kyst,jeg fant meg selv en sommerdagmitt hjerte slo i lyst og snart med mot på land jeg sto.Jeg tenkte grave gull bli rik og velbekjent,men mine planer gikk omkull og jeg fikk ei en centmen intet bedre har meg hendt.For jeg ble frelst, ja herlig frelst,og jordens skatter får hvem som helst.Jeg bytter ei bort det jeg har fått,for millioner, jeg har det godt.
Jeg reiste hit og dit og søkte gull og glans,og prøvde med mitt strev og slitog vinne ærens krans jeg ville opp på største topp.Jeg tenkte ikke på at når min favn ble fulljeg måtte bort fra allting og forlate gods og gullpå denne jord og selv bli muld.Men jeg ble frelst, ja herlig frelst,og jordens skatter får hvem som helst.Jeg bytter ei bort det jeg har fåttfor millioner, jeg har det godt.
Man sloss om jordisk glans idag som alltid før,og glemmer stakkars Lasarusder utenfor sin dør, men dagen bratt blir vendt til natt.Da banker døden på, hvem kan da hjelpe, hvemden rike mann han måtte gå fra gull og vinning slem,men Lasarus, han fikk gå hjem.For han var frelst, ja herlig frelstog jordens skatter får hvem som helst.Han bytter ei bort det han har fått,for millioner, han har det godt.
Å vinne ære her jeg akter ei for stort,mitt navn i himmelen skrevet erog gjennom himlens port den gang jeg går og kronen får.Betydningsløst det er om kassen ei er full,å være himmelens millionær er mere verdt en gullfor banken der går ei omkull.Og jeg er frelst, ja herlig frelst,og jordens skatter får hvem som helst.Jeg bytter ei bort det jeg har fått,for millioner, jeg har det godt.

 Eksterne lenker 

 «Gullgraversangen», med Rita Engebretsen og Helge Borglund, i Frem fra Glemselen

Kategori:Sanger
Kategori:Skillingsviser